গাজীপুর প্রতিনিধি: গাজীপুরের বঙ্গবন্ধু শেখ মুজিবুর রহমান কৃষি বিশ্ববিদ্যালয়ে ১৩ দফা দাবিতে অবস্থান ধর্মঘট করেছে শিক্ষার্থীরা। মঙ্গলবার সন্ধ্যায়, তারা বিশ্ববিদ্যালয়ের প্রধান ফটকে অবস্থান ধর্মঘট করে। পরে শিক্ষার্থীরা ভিসি ও ট্রেজারারের গাড়ি এবং প্রশাসনিক ভবনে ব্যাপক ভাঙচুর চালায়। এসময় বিশ্ববিদ্যালয় শাখা ছাত্রলীগের সভাপতি এস.এম ফজলে রাব্বি বাধনসহ ১২ জনকে আটক করে পুলিশ। বিশ্ববিদ্যালয়ের প্রক্টর ডক্টর আরিফুর রহমান খান জানান, শিক্ষার্থীদের কিছু দাবি পূরণ করা হবে। সেগুলো প্রক্রিয়াধীন আছে। এদিকে, দাবি না মানা পর্যন্ত বিক্ষোভ চালিয়ে যাবার ঘোষণা দিয়েছে শিক্ষার্থীরা।